1. **גמ' עירובין (מג.)** בעי רב חנניה, יש תחומין למעלה מעשרה או אין תחומין למעלה מעשרה, בעמוד גבוה עשרה ורחב ארבעה (וחלק מן העמוד בתוך התחום וחלקו מחוצה לה) לא תבעי לך (שודאי נוהג בה איסור תחומין), דכארעא סמיכתא הוי, כי תבעי לך בעמוד גבוה עשרה ואינו רחב ארבעה, אי נמי דאזיל בקפיצה (על ידי שם), לישנא אחרינא בספינה, מאי, ע"כ. פרש"י, דסתם ספינה למעלה מעשרה מהלכת ואינה נחה, ודמי לקפיצה באויר.
2. **שו"ע או"ח (סי' ת"ד)** המהלך חוץ לתחום למעלה מעשרה טפחים, כגון שקפץ על גבי עמודים שגבוהים עשרה ואין בכל אחד מהם ארבעה טפחים על ד' טפחים, הרי זה ספק אם יש תחומין למעלה מעשרה או לאו, ומה שיהיה בדרבנן, יהיה ספיקו להקל. וכתב הרמ"א, מיהו אם היה הולך בדרך זה, או על ידי קפיצת שם מתוך י"ב מיל חוץ לי"ב מיל, אזלינן לחומרא למאן דאמר תחומין י"ב מיל הוי דאורייתא.
3. **מהרי"ל (הל' שבועות)** וז"ל, מהר"י סגל לא היה מקדש הלבנה בשום יו"ט שחל במוצ"ש כגון חג השבועות, ויהיב טעמא כשם שיש תחומין למטה כך יש תחומין למעלה, ואין להקביל פני השכינה ביום טוב חוץ לתחום.
4. **שו"ת הרשב"א (ח"ד סי' מח)**, מה שאמרת שמצאת לרב רבי משה דקוצי זלה"ה, שאין מברכין ברכת הלבנה בלילי שבת, דשמא יש תחומין למעלה מעשרה. והוי כמקבל פני רבו למעלה מעשרה. ושאלת, מה אני אומר בזה? תשובה, לעיקר תחומין, דעת רבותי נוחי נפש, שאין תחומין למעלה מעשרה. דתחומין דרבנן הם, ובעי' דלא איפשיטא היא וכל ספק בדרבנן להקל, ואפי' לכתחילה... ומ"מ, לענין ברכת הלבנה, לא ידעתי מה ענין זה של תחומין בברכת הלבנה!.. ועוד, שגם המברך אינו מברך אל הלבנה אלא ליוצרה ברוך הוא. והוא יתברך אינו למעלה מעשרה, ולא למעלה מן התחומין. שהוא למעלה מכל זה עילוי רב, אלא שאנו כמקבלין פני השכינה, בדמיון הלבנה שברא ומחדשה בכל חדש, ושאינה משנה את תפקידה... ובדקנו בס' המצות של הרב ז"ל, ולא מצאנו בו כן, ואפשר כי יש מי שקצר וכתב כן מעצמו.
5. **שו"ת ציץ אליעזר (ח"א סי כ' פ"י)** והנה לכאורה היה מקום לאסור גם עצם הדיבור הטליפוני כשמשוחחים במרחק יותר מתחום שבת, ואף כשהוא למעלה מעשרה נמי, הרי בעירובין (מג:) מסקינן בספיקא אי יש תחומין למעלה מעשרה, ופסקינן לחומרא ביותר מי"ב מיל דהוי דאורייתא. כמבואר בשו"ע (או"ח סי' ת"ד). וגם יש להביא סמך לאיסור זה מדברי המהרי"ל ועוד, האוסרים לקדש הלבנה בליל שבת משום דיש תחומין למעלה מעשרה ואין להקביל פני השכינה חוץ לתחום, כמובא גם בבאר היטב או"ח.
6. רמ"א לאו"ח (סי' רצה) **נהגו לומר ולהזכיר אליהו הנביא במוצש"ק, להתפלל שיבא ויבשרנו הגאולה.**
7. **משנה חולין (עא.)** האשה שמתה ולדה בתוך מעיה ופשטה חיה את ידה ונגעה בו, החיה טמאה טומאת שבעה, והאשה טהורה עד שיצא הולד. **ובגמ' (עא:)** איתא אמר רבה כשם שטומאה בלועה אינו מטמא, כך טהרה בלועה אינה מיטמאה וכו'...